TWPC ตั้งเป้ายอดขายปี 65 แตะ 1 หมื่นลบ.
TWPC เสวนาในงาน Analyst Meeting ตั้งเป้าปี 65 ยอดขายแตะ 1 หมื่นลบ. หลังโชว์งบปี 64 กำไร 323 ลบ. รับอานิสงค์แป้งมันสำปะหลัง-ดีมานด์จีนโตต่อเนื่อง
24 ก.พ. 2565

นายโฮ เรน ฮวา ประธานเจ้าหน้าที่บริหาร บริษัท ไทยวา จำกัด (มหาชน) หรือ TWPC เข้าร่วมให้ข้อมูลแก่นักวิเคราะห์หลักทรัพย์และผู้จัดการกองทุน ในงาน Analyst Meeting ประจำไตรมาส 4 ปี 2564 บนแพลตฟอร์มออนไลน์  ว่า บริษัทฯ มีผลประกอบการปี 2564 กำไรสุทธิอยู่ที่ 323 ล้านบาท ขณะที่รายได้รวม 9,105 ล้านบาท โดยรับอานิสงส์จากการส่งออกแป้งมันสำปะหลังและดีมานด์จากประเทศจีนมีเข้ามาอย่างต่อเนื่อง ส่งผลให้ราคาขายเพิ่มขึ้น พร้อมประเมินแนวโน้มภาพรวมธุรกิจยังสดใส โดยตั้งเป้ายอดขายปี 2565 แตะ 1 หมื่นล้านบาท